司法警察局

司法警察局係澳門特別行政區政府保安司轄下嘅刑事警察部門，負責刑事偵查同埋打擊犯罪行為。前身係司法警察司，前身嘅司長最後一任係白德安。

地址
 司法警察局總部：澳門友誼大馬路823號司法警察局大樓
 司法警察學校：南灣大馬路南通商業大廈
 司法警察局路氹分局：路氹蓮花路司法警察局路氹分局大樓地下

職責
 預防犯罪行為，監視同稽查公共場所同埋設施，以及一切涉嫌有助犯罪嘅地點；
 依據法律規定進行犯罪調查；
 協助法官或檢察官，並按照佢哋嘅請求進行偵查工作，承擔司法行政輔助機構嘅職責。

組織法例
 第32/98/M號法令規範司法警察學校嘅職責、權限同內部組織。
 第26/99/M號法令訂定司法警察局人員職程嘅特別制度。
 第9/2002號法律訂定澳門特別行政區內部保安綱要法。
 第27/2003號行政法規規範司法警察局特別制度職程嘅入職同晉升嘅聘任、甄選同培訓程序。
 第5/2006號法律司法警察局。(自第9/2006號行政法規生效開始，六月二十九號第27/98/M法令即刻被廢止，但係第四十九條、第五十條同第五十一條除外。)
 第9/2006號行政法規訂定司法警察局嘅組織同運作。
 第281/2006號行政長官批示核准第9/2006號行政法規規定嘅自由通行證同徽章，工作證，以及退休人員認別卡式樣。
 第2/2008號法律重組保安部隊同保安部門職程。
 第8/2008號行政法規調整保安部隊同保安部門人員編制。
 第20/2010號行政法規修改司法警察局嘅組織同運作。

組織架構

基本裝備

槍械

手槍
 ：格洛克19
 ：格洛克26
 ：史密夫威信軍警十型左輪手槍

衝鋒槍
 ：HK MP5衝鋒槍
 ：B&T MP9戰術衝鋒槍

攜帶自衛槍械
 刑事偵查人員唔理係咪持有槍械執照，都有權擁有、使用同攜帶自備嘅自衛槍械，但係必須申報。即使獲批，佢嘅槍械口徑必須細過0.32英吋，而且唔可以攞嚟公務。
 刑事偵查人員喺退休後亦保留佢哋擁有、使用同攜帶自衛槍械嘅權利。

澳門特別行政區政府 司法警察局 

警察
澳門政府部門